SPALI ปี 65 กวาดกำไรทะลุ 8 พันล้าน โต 16% แจกปันผล 0.75 บ. XD 8 พ.ค.นี้
SPALI โกยกำไรปี 65 ทะลุ 8.17 พันล้าน โต 15.60% รับรายได้โอนเพิ่ม พร้อมแจกปันผล 0.75 บ. ขึ้นเครื่องหมาย XD 8 พ.ค.นี้
SPALI โกยกำไรปี 65 ทะลุ 8.17 พันล้าน โต 15.60% รับรายได้โอนเพิ่ม พร้อมแจกปันผล 0.75 บ. ขึ้นเครื่องหมาย XD 8 พ.ค.นี้
21 ก.พ. 2566

บริษัท ศุภาลัย จำกัด (มหาชน) หรือ SPALI รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

บริษัทมีรายได้จากการโอนกรรมสิทธิ์อสังหาริมทรัพย์เท่ากับ 34,221.84 ล้านบาท เพิ่มขึ้นจากปีที่แล้ว 5,283.93 ล้านบาท คิดเป็นเพิ่มขึ้น 18% แบ่งเป็นรายได้จากการโอนกรรมสิทธิ์บ้านและทาวน์เฮ้าส์ 54% อีก 46% เป็นรายได้จากการโอนกรรมสิทธิ์อาคารชุด สาเหตุที่ปีนี้รายได้เติบโตเนื่องมาจากบริษัทฯ มีโครงการอาคารชุดที่สร้างเสร็จและครบกำหนดโอนกรรมสิทธิ์ทั้งหมด 7 โครงการ โดยเริ่มทยอยโอนกรรมสิทธิ์ตั้งแต่ช่วงปลายไตรมาส 1 ของปี 2565 ขณะที่ในปี 2564 บริษัทฯ มีโครงการอาคารชุดที่สร้างเสร็จและครบกำหนดโอนกรรมสิทธิ์เพียง 4 โครงการ นอกจากนี้ยังสามารถโอนกรรมสิทธิ์โครงการแนวราบเพิ่มขึ้นจากยอดขายที่ขายได้เพิ่มขึ้น
นอกจากนั้นที่ประชุมคณะกรรมการบริษัทฯ เมื่อวันที่ 21 ก.พ.2566 มีมติอนุมัติจ่ายปันผลจากงวดดำเนินงานวันที่ 1 ก.ค.2565 ถึงวันที่ 31 ธ.ค.2565 เป็นเงินสดในอัตรา 0.75 บาท/หุ้น กำหนดขึ้นเครื่องหมาย XD วันที่ 8 พ.ค.2566 กำหนดจ่ายเงินปันผลให้ผู้ถือหุ้น 23 พ.ค.66